<classify> WASHINGTON, MAREKANI MFICHUA siri wa pili amejitokeza katika sakatalinalomkabili Rais wa Marekani, Donald Trump. Taarifa hizo zimefichuliwa na wanasheria wanaomuwakilishaofisa wa kwanza aliyemlipua Trump kuhusiana na mawasiliano ya siri aliyofanyana Rais wa Ukraine yenye nia ya kumwangamiza kisiasa mpinzani wake kuelekeauchaguzi wa 2020, Joe Biden. Mwanasheria ambaye amebobea katika masuala ya kitaifa yausalama, Mark Zaid alikiambia kituo cha ABCNews kuwa mtu huyo wa pili naye ni jasusi na kwamba walikuwa wamezungumza naInspekta mkuu. Ofisa huyo wa usalama ambaye ni wa pili kuibuka katikasakata hilo amesema ana taarifa zinazounga mkono madai ya mfichua siri wakwanza kuhusu mazungumzo ya simu ya Rais Trump na Rais wa Ukraine, VolodymyrZelenskiy. Mark Zaid ambaye ni wakili wa mfichua siri wa kwanza,amesema mfichua siri huyo wa pili ana taarifa za kuaminika zinazomuunga mkonomfichua siri wa kwanza, kwamba Trump alimshinikiza Zelenskiy kumchunguzaaliyekuwa makamu wa rais wa Marekani, Joe Biden pamoja na mwanawe wa kiume. Haijajulikana bado iwapo ofisa huyo wa pili nayeanawakilishwa na Zaid. Hata hivyo, Trump na wafuasi wake wameyakanusha madai hayo. Waziri wa Mambo ya Nje wa Marekani, Mike Pompeo amesemaofisi yake itafuata sheria kwa kutekeleza ombi la bunge la Marekani lakuwasilisha nyaraka kama sehemu ya uchunguzi dhidi ya Trump. Wiki iliyopita Kamati za Bunge la Marekani zinazoendeshauchunguzi dhidi ya Rais Donald Trump ziliiamuru Ikulu ya White Housekuwasilisha nyaraka zote za mawasiliano kati ya Trump na Ukraine. Amri hiyo ilitolewa baada ya Ikulu ya Marekani kushindwakuchapisha kwa hiyari nyaraka hizo kabla ya kumalizika kwa muda wa mwishojuzi Ijumaa. Mmoja wa viongozi wa kamati za Bunge la Marekani alisema niwazi Rais Trump amechagua njia ya kuficha ukweli baada ya kushindwa kwa mwezimzima kuweka wazi nyaraka za mawasiliano yake na Ukraine. Wiki hiyo hiyo Rais Trump alikaririwa akisema huenda asitoeushirikiano kwenye uchunguzi dhidi yake ambao unahusu madai kwamba alimshinikizarais wa Ukraine kumchunguza makamu wa rais wa zamani Joe Biden na mwanawe kwatuhuma rushwa. Trump ambaye tayari anakabiliwa na shutuma hiyo inayowezakumwondoa madarakani, katika hali ya kushtua aliibuka na kauli mpya akiitakaChina nayo imchunguze mpinzani wakehuyo, Biden Hatua yake hiyo ilijiri siku chache baada ya mazungumzo yasiri ya simu ya Trump na Rais wa Ukraine kunaswa. Mazungumzo ya simu kati ya rais Trump na kiongozi waUkraine Rais Volodymyr Zelensky,Julai 25 yalisababisha wapelelezi kupelekataarifa zinazoweza kumuondoa Trump madarakani. Ingawa Alhamisi wiki iliyopita Rais Trump alidai kuwa madaihayo ni upuuzi. Katika ujumbe wake wa usiku wa manane kupitia kurasa yakeya Tweeter, Trump aliongeza kuwa yeye ana jukumu la kuchunguza kashfa zarushwa, jambo ambalo linajumuisha kuuliza na kutoa mapendekezo kwa nchi jiranikutoa msaada. Trump anamshutumu Biden na mtoto wake Hunter kwa kashfa zarushwa katika mikataba yao ya kibiashara na kisiasa nchini Ukraine na China, Wakati ambao Hunter Biden alipoingia katika mkataba wa gesiasilia katika katika kampuni ya Burisma mwaka 2014, maswali mengi yaliibukakuwa anaweza kumletea mgogoro kisiasa baba yake. Ukraine ilikuwa inakabiliana na mgogoro wa kisiasa baada yakiongozi wake kulazimishwa kuondoka madarakani, wakati huo Biden alikuwa Makamuwa Rais katika utawala wa Barack Obama. Mwaka 2016, Biden aliishinikiza Serikali ya Ukrainekumfukuza mwendesha mashitaka Viktor Shokin, ambaye ofisi yake ilikuwainaichunguza kwa karibu mmiliki wa kampuni ya Burisma. Katika hotuba yake mwaka jana Biden alijisifia kwakumfukuza Shokin na kutishia kutotoa mkopo wa mamilioni ya fedha kwa Ukraine. Trump na washirika wake wanamshutumu Biden kwa kumlindamwanae. Kama maofisa wengine wa Serikali ya Ukraine pia walitakaShokin aondoke madarakani kwa sababu ya jitihada zake za kukabiliana na rushwa. Wiki mbili zilizopita mwendesha mashtaka nchini Ukraineambaye alichukua wadhifa wa Shokin aliliambia Shirika la Utangazaji laUingereza la BBC kuwa hakuna ushaidi wa uovu alioufanya Biden au Hunter Biden. Trump alipohojiwa kuhusu mazungumzo yake ya simu na rais waUkraine, Volodymyr Zelensky alijibu kuwa; jibu ni rahisi kuwa ; Nilidhani kuwa wameanza kufanya uchunguzi tayari kamakweli walikuwa na nia njema basi wangeanza kumchunguza Biden, Vilevile, China pia inapaswa kuanza kumchunguza Bidenkwa sababu kile kilichotokea China ni sawa na kile kilichotokea Ukraine,Trump aliongeza. Msemaji wa Biden wa kampeni za mwaka 2020 amemshutumu Trumpkwa kutumia vibaya televisheni ya taifa kwa kutoa taarifa za kusadikika. Naye msemaji wa Hunter Biden ameviambia vyombo vya habarivya Marekani kuwa kiwango cha dola bilioni 1.5 ni hesabu ya uongo, hawajahikupokea fidia yoyote ya malipo ya kiwango hicho cha fedha katika kiwandachochote China. Mwaka 2013, Bidenalipokuwa makamu wa rais alipofanya ziara ya kikazi nchini China na kukutana narais wa nchi hiyo, Xi Jinping, Hunter Biden na binti yake waliongozana naye. Biden alikuwa makamu wa rais wa kwanza kuongozana nafamilia yake katika shughuli za kikazi. Katika ziara hiyo ya siku mbili , Hunter alikutanamfanyakazi wa benki wa nchini humo, Jonathan Li, ambaye baadae akawa mshirikawake katika biashara. Li alipata ufadhili binafsi muda mfupi tu baada ya ziarahiyo ingawa msemaji wa Hunter alikiambia chombo cha habari cha NBC News kuwahawakujadili masuala yoyote ya kibiashara katika ziara ile na ufadhili ulikujamiezi michache baadae. Hunter amekanusha kuwa na mkutano wowote kuhusu biashara naofisa wa China.  <topic>: KIMATAIFA 